**Zmluva na poskytovanie služieb prevádzkovej podpory**

uzatvorená podľa § 269 ods. 2 a nasl. zákona č. 513/1991 Zb. – Obchodný zákonník (ďalej len ako „Zmluva“ v príslušnom gramatickom tvare)

**Objednávateľ:**

Obchodné meno: **Slovenská konsolidačná, a.s.**

Sídlo: Cintorínska 21, 814 99 Bratislava

IČO: 35 776 005

Zápis v registri: Obchodný register Okresného súdu Bratislava I, oddiel: Sa, vložka č.: 2257/B

Zastúpená : Ing. Brianom Liptákom, predsedom predstavenstva

 JUDr. Martinom Lipovským, podpredsedom predstavenstva

(ďalej ako „**objednávateľ**“ alebo **„SK, a.s.“**)

a

**Zhotoviteľ:**

Obchodné meno:

Sídlo:

IČO:

Zápis v registri: Obchodný register Okresného súdu ............., oddiel: ..., vložka č.: ....

Zastúpená: .................................................

 .................................................

(ďalej ako „**zhotoviteľ**“)

Objednávateľ a zhotoviteľ ďalej spolu aj ako „**zmluvné strany**“ a samostatne aj ako z**mluvná strana**“

**I.**

**Preambula**

1. Objednávateľ prevádzkuje integračný komponent na elektronické služby spoločných modulov a prístupových komponentov Ústredného portálu verejnej správy (ďalej aj „ÚPVS-ADAPTÉR“) v technologických priestoroch dátového centra Perpetuus.
2. Integračný komponent ÚPVS-ADAPTÉR zabezpečuje integrácie na nasledovné moduly ÚPVS v zmysle dohody o integračnom zámere (objednávateľ a NASES):
* integráciu na modul eDesk,
* integráciu na modul IAM,
* integráciu na modul CEP,
* integráciu na modul MEF,
* integráciu na modul MED,
* integráciu na modul MDURZ,
* integráciu na modul G2G,
* modul UPVS-ADAPTER zabezpečuje komunikáciu s modulom STS (Security Token Service),

a využíva nasledovné služby (v zmysle DIZ medzi SK, a.s. a NASES zo dňa 21.2.2018):

|  |  |  |
| --- | --- | --- |
| ***Popis eGov služby*** | ***Identifikátor využívanej IS/aplikačnej služby poskytovateľa*** | ***Forma prevedenia integrácie*** |
| Získanie SAML tokenu | Sluzba\_is\_158 | IAM/WS |
| Proces overenia žiadateľa služby | Sluzba\_is\_163 | IAM/WS |
| Proces odoslania podania súvisiacich s agendou na OVM | Sluzba\_is\_1369 | G2G/WS |
| Proces doručovania podania | Sluzba\_is\_1358 | eDESK/WS |
| Služby eForm | Sluzba\_is\_183Sluzba\_is\_173 | eForm/WS |
| Zápis registratúrneho záznamu do MDURZ | Sluzba\_is\_771 | MDURZ/WS |
| Prevzatie registratúrneho záznamu z MDURZ | Sluzba\_is\_772 | MDURZ/WS |
| Informatívne overenie podpisu v CEP | Sluzba\_is\_1371 | CEP/WS |
| Podpisovanie v CEP | Sluzba\_is\_1370 | CEP/WS |

1. Integračný komponent UPVS-ADAPTER je postavený nad Apache CXF knižnicou a jeho úlohou je odtieniť WSS (web security services) politiku pri volaní webových služieb v podobe SAML tokenov, vyžadovaných modulmi ÚPVS. Modul UPVS-ADAPTER je závislý od konkrétnych verzií použitých knižníc, ktorých verzie sú definované v rámci pom.xml buildovacieho nástroja MAVEN. Pri použití SOAP rozhrania je potrebné modul nasadiť na aplikačný server WildFly 9.0.2 Final.
2. Objednávateľovi bola v zmysle Licenčných dojednaní k zmluve o dielo zo dňa 24.11.2017 poskytnutá nevýhradná, územne vecne a časovo neobmedzená licencia na používanie integračného komponentu UPVS-ADAPTER, prostredníctvom ktorého SK, a.s. využíva vybrané elektronické služby spoločných modulov.

**II.**

**Predmet plnenia**

1. Zhotoviteľ sa zaväzuje zabezpečiť služby prevádzkovej podpory integračného komponentu ÚPVS-ADAPTÉRA, vrátane súvisiacich služieb na obdobie 12 mesiacov pre SK, a.s. Poskytovaním služieb prevádzkovej podpory sa rozumie nasledovný rozsah služieb:
	1. Infraštruktúrne služby prostredia, na ktorom je produkt ÚPVS-ADAPTÉR (konektor) prevádzkovaný,
	2. Správa hardvérového prostredia, na ktorom je ÚPVS-ADAPTÉR prevádzkovaný,
	3. Správa 2x virtuálny server (FW a samotný ÚPVS konektor), vrátane správy operačného systému v zmysle podpísanej dohody o integračnom zámere,
	4. Správa softvéru ÚPVS-ADAPTÉR v zmysle dohody o integračnom zámere,
	5. Správa Firewalu – IPSec VPN prepojenie medzi NASES a ÚPVS konektorom,
	6. Správa a údržba systémov a konektivity na NASES,
	7. Technická podpora (support) pre riešenie technických a systémových problémov dodaného softvérového vybavenia (ÚPVS konektora),
	8. Metodická podpora, HelpDesk, telefonická podpora – Hot-line,
	9. Odstraňovanie závad v rámci prostredia ÚPVS-ADAPTÉRA,
	10. Informovanie o nutnosti servisnej odstávky systému a vykonávanie odstávok pre potreby údržby vopred dohodnutých s verejným obstarávateľom,
	11. Správa dohody o Integračnom komponente na NASES, vrátane správy a zabezpečenia zmenových konaní DIZ (Dohoda o integračnom zámere) v zmysle požadovaných parametrov podpory
2. Zhotoviteľ zabezpečí odstraňovanie funkčných chýb, ktoré vznikli v súvislosti s používaním dodaného softvérového riešenia v súlade s technickou dokumentáciou aj na základe požiadaviek na odstránenie chýb zo strany objednávateľa.

**III.**

**Spôsob, miesto a čas plnenia**

1. Zhotoviteľ sa zaväzuje odovzdať objednávateľovi predmet plnenia v dohodnutom rozsahu a kvalite, podľa špecifikácie uvedenej v čl. II zmluvy, a to v sídle objednávateľa alebo v dátovom centre.
2. Zhotoviteľ sa zaväzuje poskytovať objednávateľovi služby, ktoré sú špecifikované v čl. II zmluvy nasledujúci pracovný deň po podpise odovzdávacieho a preberacieho protokolu. Zhotoviteľ sa zaväzuje poskytovať služby v období 12 mesiacov odo dňa účinnosti tejto zmluvy.
3. Zmluvné strany sa dohodli, že objednávateľ protokolárne prevezme predmet plnenia na základe výzvy zhotoviteľa, pričom zmluvné strany pristúpia k podpisu odovzdávajúceho a preberacieho protokolu najneskôr do 7 kalendárnych dní odo dňa doručenia výzvy zhotoviteľom. Výzvu je postačujúce doručiť na emailovú adresu kontaktnej osoby objednávateľa. Protokol o odovzdaní a prevzatí predmetu plnenia musí byť datovaný a podpísaný oboma zmluvnými stranami.
4. V prípade omeškania zhotoviteľa s plnením má objednávateľ nárok na zmluvnú pokutu vo výške 0,5 % z ceny plnenia resp. jeho časti za každý deň omeškania. Zhotoviteľ nie je v omeškaní s plnením svojho záväzku po dobu omeškania alebo neposkytnutia súčinnosti objednávateľa. Tým nie je dotknutý prípadný nárok objednávateľa na náhradu škody.

## IV.

**Cena plnenia**

1. Zmluvné strany sa dohodli, že objednávateľ zaplatí zhotoviteľovi cenu za poskytnuté plnenie v celkovej výške ................. Eur bez DPH. K cene sa pripočíta DPH vo výške vypočítanej na základe platnej sadzby DPH v čase plnenia. Táto cena je konečná, zahŕňa v sebe všetky náklady, ktoré vzniknú zhotoviteľovi pri plnení predmetu tejto zmluvy alebo v súvislosti s ním. Cenu  nemožno navýšiť.
2. Objednávateľ sa zaväzuje zaplatiť cenu podľa ods. 1 tohto článku zmluvy v štyroch splátkach na základe faktúr vystavených zhotoviteľom vo výške rovnajúcej sa 1/4 sumy uvedenej v ods. 1 tohto článku.
3. Objednávateľ sa zaväzuje zaplatiť prvú splátku podľa ods. 2 tohto článku zmluvy po nadobudnutí účinnosti tejto zmluvy na základe faktúry vystavenej zhotoviteľom. Ďalšiu faktúru môže zhotoviteľ vystaviť najskôr po uplynutí troch (3) mesiacov po vystavení predchádzajúcej faktúry. V texte faktúry je potrebné uviesť obdobie, na ktoré sa služba poskytuje. Zmluvné strany sa dohodli na lehote splatnosti faktúry 14 dní odo dňa jej doručenia objednávateľovi. Ak faktúra nebude vystavená v súlade s platnými právnymi predpismi a v súlade s touto zmluvou, je objednávateľ oprávnený v lehote splatnosti vrátiť ju poskytovateľovi na prepracovanie. Vystavením a doručením novej faktúry začína plynúť nová lehota splatnosti a objednávateľ nie je v omeškaní so zaplatením faktúry. Fakturovaná cena sa považuje za zaplatenú dňom jej odpísania z účtu objednávateľa.
4. Zhotoviteľ má povinnosť vystaviť na zmluvnú cenu alebo iné finančné plnenie podľa tejto Zmluvy riadny daňový doklad – faktúru v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov, ktorej údaje budú zhodné s údajmi uvedenými v tejto Zmluve a taký daňový doklad (faktúru) doručiť objednávateľovi.
5. Zhotoviteľ berie na vedomie, že v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „zákon č. 215/2019“) mu vznikne povinnosť vydávať, okrem faktúry podľa ods. 3 a ods. 4. tohto článku zmluvy, aj zaručenú elektronickú faktúru podľa zákona č. 215/2019. Objednávateľ berie na vedomie, že v zmysle zákona č. 215/2019 mu vznikne povinnosť prijímať od zhotoviteľa, okrem faktúry podľa ods. 3 a ods. 4. tohto článku zmluvy, aj zaručenú elektronickú faktúru, ktorú bude povinný vydávať zhotoviteľ podľa zákona č. 215/2019.

**V.**

**Kontaktné osoby**

1. Kontaktné osoby za objednávateľa:

.................................................: @konsolidacna.sk

tel. č. : 02/57 289 ...

.................................................: @konsolidacna.sk

tel. č. : 02/ 57 289 ...

1. Kontaktné osoby za zhotoviteľa:

**VI.**

**Ochrana osobných údajov a informácií**

1. Zmluvné strany sa zaväzujú, že ak by došlo pri plnení predmetu tohto Dodatku k spracovaniu alebo nakladaniu s osobnými údajmi, ktoré zhromažďuje SK, a.s. vo svojich informačných systémoch, budú postupovať v súlade s Nariadením Európskeho parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej aj „GDPR“) a podľa zákona č. 18/2018 Z. z. o ochrane osobných údajov a o zmene a doplnení niektorých zákonov, tak aby nedošlo k porušeniu základných práv a slobôd dotknutých osôb.
2. Zmluvné strany sa zaväzujú, že všetky poskytované údaje a informácie na základe tejto dohody sa budú považovať za dôverné a nepoužijú ich inak, než za účelom splnenia predmetu tohto Dodatku. Účastníci dohody sa ďalej zaväzujú že informácie a údaje v súlade so všeobecne záväznými právnymi predpismi nebudú sprístupňovať tretím stranám, ani svojim vlastným zamestnancom a zástupcom, s výnimkou tých, ktorí s týmito informáciami zabezpečujú plnenie pracovných úloh, vyplývajúcich z ich pracovnej náplne a budú tieto informácie chrániť. Táto povinnosť platí aj po ukončení platnosti tejto dohody.

**VII.**

**Práva a povinnosti zmluvných strán**

* 1. Objednávateľ má povinnosť hlásiť zhotoviteľovi požiadavky na poskytnutie Technickej podpory jedným z nasledujúcich spôsobov:

Prostredníctvom emailovej správy na emailovú adresu: ..................................

Telefonicky na tel. číslo: +421...............

* 1. Objednávateľ je povinný poskytnúť a zabezpečiť zhotoviteľovi požadovanú súčinnosť. Objednávateľ sa zaväzuje rešpektovať a dodržiavať pokyny a odporučenia zhotoviteľa na prevádzku.
	2. Zhotoviteľ je povinný prijímať požiadavky objednávateľa na poskytnutie Technickej podpory v čase od 9:00 hod. do 16:00 hod. počas pracovných dní.
	3. Požiadavka doručená zhotoviteľovi mimo vyššie vymedzený čas sa považuje za doručenú momentom začiatku prvej nasledujúcej doby, v ktorej je Zhotoviteľ povinný prijímať požiadavky objednávateľa.
	4. Po nahlásení problému zo strany objednávateľa sa zhotoviteľ zaväzuje začať práce na riešení problému v lehote najneskôr do 8 hodín od zaznamenania problému resp. doručenia e-mailovej správy na supportnú e-mailovú adresu.
	5. Zhotoviteľ má povinnosť odoslať objednávateľovi prvú reakciu (najmä oznámiť prijatie hlásenia) na požiadavku najneskôr nasledujúci pracovný deň od doručenia takejto požiadavky v súlade s podmienkami uvedenými bode 3, 4.
	6. Zhotoviteľ sa zaväzuje začať odstraňovať oznámenú závadu alebo poruchu bezodkladne, najneskôr v lehote do 24 hodín od nahlásenia požiadavky zhotoviteľovi. V prípade omeškania sa zhotoviteľa so začatím odstraňovania nahlásenej poruchy podľa predchádzajúcej vety, má objednávateľ nárok na zmluvnú pokutu vo výške 0,5 % z ceny plnenia za každý deň omeškania, za každé omeškanie osobitne. Tým nie je dotknutý prípadný nárok objednávateľa na náhradu škody.
	7. Zhotoviteľ nenesie zodpovednosť za omeškanie alebo nesplnenie povinností stanovených touto zmluvou a za prípadné škody z toho vyplývajúce, ak nastanú v dôsledku príčin vylučujúcich zodpovednosť Poskytovateľa podľa ustanovenia § 373 a nasl. zákona č. 513/1991 Zb. – Obchodný zákonník.

**VIII.**

**Záverečné ustanovenia**

1. Zmluva je vyhotovená v dvoch rovnopisoch, z toho jeden rovnopis je určený pre objednávateľa a jeden rovnopis je určený pre zhotoviteľa.
2. Zmluvu je možné meniť a dopĺňať len písomnými dodatkami podpísanými oboma zmluvnými stranami.
3. Zmluva nadobúda platnosť a zaväzuje účastníkov dňom jej podpísania oboma Zmluvnými stranami. Účinnosť nadobúda v súlade s § 47a ods. 1 Občianskeho zákonníka dňom nasledujúcim po dni zverejnenia v Centrálnom registri zmlúv vedenom Úradom vlády SR.
4. Zmluvné strany vyhlasujú, že zmluvu uzavreli na základe ich slobodnej vôle, nebola uzavretá v tiesni za nápadne nevýhodných podmienok, ich zmluvná voľnosť nie je obmedzená. Zmluvu si prečítali, jej obsahu rozumejú a na znak súhlasu s jej obsahom zmluvu podpisujú.

**V Bratislave, dňa .............. V Bratislave , dňa ..............**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Ing. Brian Lipták**

 predseda predstavenstva ....................................

Slovenská konsolidačná, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **JUDr. Martin Lipovský**

podpredseda predstavenstva ....................................

Slovenská konsolidačná, a.s.